Líkamlegt atgervi bakvarða í íslenskum körfuknattleik
Markmið rannsóknarinnar er að kanna tengsl líkamlegs atgervis bakvarða í körfuknattleik á Íslandi og tölfræðilegs framlags þeirra í leikjum hjá KKÍ (Körfuknatttleikssamband Íslands). Athugað er hvort fylgni sé á milli þessara þátta. Rannsóknarspurningarnar sem lagðar voru fram eru hver er líkamleg afkastageta bakvarða í íslenskum körfuknattleik og er fylgni á milli líkamlegrar afkastagetu og árangurs í leikjum á vegum KKÍ? Með þessum rannsóknarspurningum eru eftirfarandi líkamlegir þættir skoðaðir, liðleiki, stökkkraftur, þol, hraði og líkamssamsetning. Tilgáta rannsóknarinnar er; því betra sem líkamlegt ástand leikmanns er því betra framlagi nær hann á velli, þ.e.a.s. fleiri skoruð stig, fleiri tekinn fráköst, fleiri gefnar stoðsendingar og meiri tölfræðilegur árangur inn á velli en leikmanns í verra líkamlegu ástandi. Skoðað er hversu hátt leikmaður hoppar, hratt hann hleypur, hversu mikla fituprósentu hann hefur, hversu mikinn liðleika hann hefur og hversu mikið þol hann er með. Þátttakendur í rannsókninni voru fimm bakverðir í körfuknattleik á Íslandi og voru þeir mældir einu sinni. Byrjað var að mæla hæð og þyngd og þar á eftir var líkamsamsetning mæld. Eftir það voru framkvæmdar uppstökksmælingar, sprettmælingar, liðleikamælingar og endað var á þolmælingu. Niðurstöður sýndu að lítil fylgni var á milli afkastagetu bakvarða á Íslandi og framlagi í leik. Marktækni rannsóknarinnar er ekki mikið vegna þess hver úrtakið var lítið. Rannsakandi telur að tilgátan hefði staðist ef fleiri leikmenn hefðu mætt í mælingarnar. Í framtíðinni er svo hægt að nýta þessi rannsóknargögn í áframhaldandi rannsóknir á framherjum eða miðherjum. Einnig er vonandi að þjálfarar kynni sér þau faglegu vinnubrögð sem notuð voru í þessari rannsókn til að mæla líkamlegt afgervi leikmanna sinna.
Íþrótta- og heilsufræði, Körfubolti, Líkamsástand, Íþróttamenn
Networked Digital Library of Theses and Dissertations